Eiropas Parlamenta normatīvā rezolūcija par priekšlikumu Padomes pamatlēmumam par konkrētām procedurālajām tiesībām noziedzīgo lietu izskatīšanu laikā Eiropas Savienībā (KOM(2004)0328 - C6-0071/2004 - 2004/0113(CNS))



Oficiālais Vēstnesis 033 E , 09/02/2006 Lpp. 0159 - 0169



P6_TA(2005)0091 Procesuālās tiesības krimināllietu izskatīšanā * Eiropas Parlamenta normatīvā rezolūcija par priekšlikumu Padomes pamatlēmumam par konkrētām procedurālajām tiesībām noziedzīgo lietu izskatīšanu laikā Eiropas Savienībā (KOM(2004)0328 — C6-0071/2004 — 2004/0113(CNS)) (Apspriežu procedūra) Eiropas Parlaments, - ņemot vērā Komisijas priekšlikumu (KOM(2004)0328) [1], - ņemot vērā ES Līguma 31. panta 1. punkta c) apakšpunktu, - ņemot vērā ES Līguma 39. panta 1. punktu, saskaņā ar kuru Padome ir apspriedusies ar Parlamentu (C6-0071/2004), - ņemot vērā Reglamenta 93. un 51. pantu, - ņemot vērā Pilsoņu brīvību, tieslietu un iekšlietu komitejas ziņojumu un Juridiskās komitejas atzinumu (A6-0064/2005), 1. apstiprina Komisijas grozīto priekšlikumu; 2. aicina Komisiju atbilstīgi grozīt tās priekšlikumu atbilstoši EK Līguma 250. panta 2. punktam; 3. aicina Padomi ziņot Parlamentam, ja tā gatavojas atkāpties no Parlamenta apstiprinātā teksta; 4. uzdod tā priekšsēdētājam nosūtīt Parlamenta nostāju Padomei un Komisijai. KOMISIJAS IEROSINĀTAIS TEKSTS | PARLAMENTA VEIKTIE GROZĪJUMI | Grozījums Nr. 1 Visā tekstā | Vārdus "cik drīz iespējams" aizstāj ar vārdiem "bez nepamatotas kavēšanās". (Šo grozījumu piemēro visā tekstā.) | Grozījums Nr. 2 5.a apsvērums (jauns) | (5a) Eiropas cilvēktiesību un pamatbrīvību aizsardzības konvencijā noteiktās tiesības jāuzskata par obligātiem standartiem, kurus dalībvalstīm jebkurā gadījumā jāievēro, tāpat kā tām jāievēro Eiropas Cilvēktiesību tiesas prakse. | Grozījums Nr. 3 7. apsvērums (7) Savstarpējās atzīšanas princips ir balstīts uz augsta līmeņa uzticēšanos starp dalībvalstīm. Lai palielinātu šo uzticēšanos, šis pamatlēmums sniedz noteiktas garantijas, lai aizsargātu pamattiesības. Šīs garantijas atspoguļo dalībvalstu tradīcijas, sekojot ECPK noteikumiem. | (7) Savstarpējās atzīšanas princips ir balstīts uz augsta līmeņa uzticēšanos starp dalībvalstīm. Lai palielinātu šo uzticēšanos, šis pamatlēmums sniedz noteiktas garantijas, lai aizsargātu pamattiesības. Šīs garantijas atspoguļo dalībvalstu tradīcijas Eiropas cilvēktiesību un pamatbrīvību aizsardzības konvencijas noteikumu un Eiropas Savienības Pamattiesību hartas noteikumu ievērošanā. | Grozījums Nr. 51 8. apsvērums (8) Ierosinātie noteikumi nav paredzēti specifisku spēkā esošu pasākumu ietekmēšanai valstu likumdošanās attiecībā uz cīņu pret nopietnām un sarežģītām nozieguma formām, jo īpaši terorismu. | (8) Ierosinātie noteikumi nav paredzēti specifisku spēkā esošu pasākumu ietekmēšanai valstu likumdošanās attiecībā uz cīņu pret nopietnām un sarežģītām nozieguma formām, jo īpaši terorismu. Visi pasākumi ir saskaņā ar Eiropas Cilvēktiesību hartu un Eiropas Savienības Pamattiesību hartu. | Grozījums Nr. 5 10. apsvērums (10) Piecas jomas ir noteiktas kā piemērotas, kurās kopējie standarti varētu tikt piemēroti pirmajā instancē. Tās ir: pieeja juridiskajai reprezentācijai, pieeja interpretācijai un tulkošanai, nodrošinot, ka personas, kurām nepieciešama speciāla uzmanība, jo tās nespēj sekot tiesas procesam, to saņem, konsulāra palīdzība aizturētajām ārvalstu personām, paziņošana rakstiskā veidā aizdomās turamajiem un apsūdzētajiem par viņu tiesībām. | (10) Lai veicinātu savstarpēju uzticēšanos starp dalībvalstīm, jāsniedz garantijas, kas aizsargātu pamattiesības ne tikai aizdomās turētajām personām, bet arī nozieguma upuriem un nozieguma lieciniekiem. Tomēr šī pamatlēmuma galvenais uzsvars ir uz aizdomās turēto personu tiesību aizsardzību. Piecas jomas ir noteiktas kā piemērotas, kurās kopējie standarti varētu tikt piemēroti pirmajā instancē. Tās ir: piekļuve juridiskajai pārstāvībai, piekļuve mutiskajai un rakstiskajai tulkošanai, nodrošinot, ka to saņem personas, kurām nepieciešama īpaša uzmanība, jo tās nespēj sekot tiesas procesam, konsulāra palīdzība aizturētajām ārvalstu personām, paziņošana rakstiskā veidā aizdomās turētajām un apsūdzētajām personām par viņu tiesībām. | Grozījums Nr. 6 10.a apsvērums (jauns) | (10a) Šo pamatlēmumu jāizvērtē 2 gadu laikā pēc tā stāšanās spēkā saskaņā ar iegūto pieredzi. Ja nepieciešams, tajā veicami grozījumi garantiju uzlabošanai. | Grozījums Nr. 8 16. apsvērums (16) Tiesības uz konsulāro atbalstu ir paredzētas 1963. gada Vīnes Konvencijas par Konsulārajām attiecībām 36. punktā, kur tās ir noteiktas kā tiesības, kas piešķirtas valstīm piekļūt saviem pavalstniekiem. Šī pamatlēmuma noteikumi piešķir Eiropas pilsonim vairāk tiesību nekā valstij. Tās palielina tā redzamību un tādā veidā tā efektivitāti. Iepriekš sacītais ilgākā laika posmā radīs brīvības, drošības un taisnīguma zonu, kurā savstarpējai uzticībai starp valstīm jāsamazina un galu galā jālikvidē vajadzība pēc konsulārās palīdzības. | (16) Tiesības uz konsulāro palīdzību ir paredzētas 1963. gada Vīnes Konvencijas par konsulārajiem sakariem 36. pantā, kur tās ir noteiktas kā tiesības, kas piešķirtas valstīm piekļūt saviem pilsoņiem. Šī pamatlēmuma noteikumi piešķir tiesības drīzāk Eiropas pilsonim nekā valstij. Tās palielina tā redzamību un tādā veidā tā efektivitāti. | Grozījums Nr. 9 17. apsvērums (17) Aizdomās turamo un apsūdzēto informēšana rakstiski par viņu pamattiesībām ir pasākums, kas uzlabo lietas izskatīšanas godīgumu un savā ziņā palīdz nodrošināt, ka jebkurš, kas tiek turēts aizdomās vai apsūdzēts par kriminālu nodarījumu, zina savas tiesības. Ja aizdomās turamie un apsūdzētie tās nezin, tiem ir grūtāk iegūt labumu no šīm tiesībām. Informējot aizdomās turamos rakstiski par viņu tiesībām, piemēram, ar vienkāršas "Tiesību vēstules" palīdzību, šī problēma samazināsies. | (17) Aizdomās turēto un apsūdzēto personu informēšana rakstiski par viņu pamattiesībām ir pasākums, kas uzlabo lietas izskatīšanas taisnīgumu un savā ziņā palīdz nodrošināt, ka jebkurš, kas tiek turēts aizdomās vai apsūdzēts par noziedzīgu nodarījumu, zina savas tiesības. Ja aizdomās turētās un apsūdzētās personas tās nezin, tiem ir grūtāk iegūt labumu no šīm tiesībām. Informējot aizdomās turamos rakstiski par viņu tiesībām, piemēram, ar vienkārša "tiesību izklāsta" palīdzību, šī problēma samazināsies. Aizdomās turētajām personām, kuras ir redzes invalīdi vai nespējīgi lasīt, jāpaziņo mutiski par viņu pamattiesībām. | Grozījums Nr. 10 18. apsvērums (18) Ir nepieciešams izveidot mehānismu, lai novērtētu pamatlēmuma efektivitāti. Dalībvalstīm tādēļ būtu jāsapulcējas un jāprotokolē informācija ar mērķi veikt novērtēšanu un pārraudzību. Savākto informāciju, izmantos Komisija, lai izveidotu ziņojumus, kas būs publiski pieejami. Tas palielinās savstarpējo uzticēšanos, jo katra dalībvalsts zinās, ka otra dalībvalsts ievēro godīga tiesas procesa tiesības. | (18) Ir nepieciešams izveidot mehānismu, lai novērtētu šī pamatlēmuma efektivitāti. Dalībvalstīm tādēļ būtu jāapkopo un jāreģistrē informācija, tajā skaitā informācija no NVO, starpvaldību organizācijām un juristu, tulku un tulkotāju profesionālajām organizācijām, ar mērķi veikt novērtēšanu un pārraudzību. Apkopoto informāciju izmantos Komisija, lai sagatavotu publiski pieejamus ziņojumus. Tas palielinās savstarpējo uzticēšanos, jo katra dalībvalsts zinās, ka otra dalībvalsts ievēro taisnīga tiesas procesa tiesības. | Grozījums Nr. 11 1. panta 1. punkta 2. apakšpunkts Šādas lietas izskatīšana šeit un tālāk tiek minēta, kā "noziedzīgu lietu izskatīšana". | svītrots | Grozījums Nr. 12 1. panta 2. punkts 2. Tiesības jebkurai personai, kura tiek turēta aizdomās par nozieguma izdarīšanu ("aizdomās turamā persona"), stāsies spēkā no brīža, kad kompetentās dalībvalsts varas iestādes, kuras to tur aizdomās par nozieguma izdarīšanu, informēs viņu par to līdz galīgajam spriedumam. | 2. Tiesības jebkurai personai, kura tiek turēta aizdomās par noziedzīga nodarījuma izdarīšanu ("aizdomās turētā persona"), vai, ja aizdomās turētais ir juridiska persona, — tās pārstāvim, stāsies spēkā no brīža, kad kompetentās dalībvalsts iestādes sazināsies ar viņu, līdz galīgajam spriedumam, tai skaitā līdz sodīšanai un apelācijas lēmumam. | Grozījums Nr. 13 1.a pants (jauns) | 1.a pants Definīcijas Uz doto pamatlēmumu attiecināmas šādas definīcijas: a)"juridiska konsultācija" nozīmē:advokāta vai 4. panta 1. punktā minētās pienācīgi kvalificētās personas palīdzību aizdomās turētajai personai pirms policijas veiktās nopratināšanas un tās laikā saistībā ar pārkāpumu, par kuru dotā persona tiek turēta aizdomās;advokāta vai 4. panta 1. punktā minētās pienācīgi kvalificētās personas palīdzību aizdomās turētajai personai un tās pārstāvēšanu visā kriminālprocesa laikā.b)"kriminālā tiesvedība" nozīmē:i)tiesvedību aizdomās turētās personas vainas vai nevainīguma konstatēšanai vai šīs personas notiesāšanai;ii)apelāciju tiesvedībai, kas minēta i) apakšpunktā vaiiii)tiesvedību, ko ierosinājušas administratīvās iestādes saistībā ar darbību, kas ir sodāma saskaņā ar dalībvalsts likumiem, un kur lēmums varētu izraisīt tiesvedību tiesā, kurai, īpaši, ir piekritīgas krimināllietas.e)"ģimenei tuvu stāvošas personas" nozīmē:personas, kuras saskaņā ar dalībvalsts likumu, dzīvo reģistrētās vai kā citādi likumīgās viendzimuma attiecībās ar aizdomās turēto personu,personas, kuras pastāvīgi dzīvo kopā ar aizdomās turēto personu nereģistrētās attiecībās. | Grozījums Nr. 14 1.b pants (jauns) | 1.b pants Tiesības uz aizstāvību Pirms tās izsaka apgalvojumus vai arī tiklīdz tiek veikti pasākumi, kas ierobežo to brīvību pirms tās ir izteikušas apgalvojumus, privātpersonām ir tiesības saņemt informāciju no valsts iestādēm par izvirzītajām apsūdzībām un pamatu aizdomām. | Grozījums Nr. 15 2. pants 1. Aizdomās turamai personai ir tiesības uz juridisku konsultāciju cik ātri vien iespējams un visā nozieguma lietas izskatīšanas laikā, ja tā vēlas to saņemt. | 1. Aizdomās turētajai personai ir tiesības saņemt juridisku konsultāciju bez nepamatotas kavēšanās (24 stundu laikā pēc aresta). | 2. Aizdomās turamai personai ir tiesības saņemt juridisku konsultāciju pirms atbildēšanas uz jautājumiem, kas saistīti ar apsūdzību. | 2. Aizdomās turētajai personai ir tiesības saņemt juridisku konsultāciju visos gadījumos pirms nopratināšanas, jebkurā kriminālprocesa posmā un līmenī, kā arī jebkuras nopratināšanas laikā. | Grozījums Nr. 16 2. panta 2.a punkts (jauns) | 2.a Aizdomās turētajām personām ir tiesības: konsultēties ar savu advokātu privāti (pat ja drošības apsvērumu dēļ tās tiek turētas policijas uzraudzībā) un savas sarunas ar advokātu paturēt pilnīgā slepenībā;saņemt piekļuvi visiem materiāliem attiecībā uz kriminālprocesu, tajā skaitā caur sava advokāta starpnieku;būt pārliecinātiem, ka to advokāts ir informēts par kriminālprocesa gaitu un ka viņš ir klāt nopratināšanā;būt drošiem par to, ka to advokāts piedalās tiesas procesā un uzdod jautājumus tiesai vai nu pirmstiesas stadijā, vai tiesas procesa laikā. | Grozījums Nr. 17 2. panta 2.b punkts (jauns) | 2.b Tiesību uz juridisku konsultāciju neievērošanas gadījumā visi kriminālprocesa laikā izdotie turpmākie lēmumi un tie, kas pamatojas uz minētajiem lēmumiem, zaudē spēku. | Grozījums Nr. 18 2. panta 2.c punkts (jauns) | 2.c Dalībvalstis nodrošina, ka advokātam ir piekļuve visiem lietas materiāliem noteiktu laika periodu iepriekš, lai varētu sagatavoties aizstāvībai. | Grozījums Nr. 19 3. pants, ievaddaļa Neskatoties uz aizdomās turamās personas tiesībām atteikties no juridiskas konsultācijas vai sevis pārstāvēšanas jebkurā lietas izskatīšanā, tiek prasīts, lai konkrētām aizdomās turamām personām tiktu piedāvāta juridiskā konsultācija, kas garantētu lietas izskatīšanas godīgumu. Tādējādi dalībvalstis nodrošinās, ka juridiska konsultācija ir pieejama jebkurai aizdomās turētajai personai, kura: | Neskatoties uz aizdomās turētās personas tiesībām atteikties no juridiskas konsultācijas vai sevis pārstāvēšanas jebkurā lietas izskatīšanas posmā, jānodrošina, ka aizdomās turētām personām tiktu piedāvāta juridiskā konsultācija, kas garantētu lietas izskatīšanas taisnīgumu. Tādējādi dalībvalstis nodrošina, ka juridiska konsultācija ir pieejama jebkurai aizdomās turētajai personai un īpaši ikvienam, kurš: | Grozījums Nr. 20 3. panta 2. ievilkums —ir formāli apsūdzēta, ka izdarījusi kriminālu noziegumu, kas ietver sarežģītu faktisko vai juridisko situāciju, vai kas ir pakļauts bargam sodam, jo īpaši tad, ja dalībvalstī ir noteikts obligātais sods vairāk par vienu gadu ieslodzījumā par nodarījumu, vai | —ir formāli apsūdzēta, ka izdarījusi noziedzīgu nodarījumu, kas ietver sarežģītu faktisko vai juridisko situāciju, vai kas ir pakļauts bargam sodam, jo īpaši tad, ja dalībvalstī par nodarījumu ir noteikts obligāts sods ar brīvības atņemšanu, vai | Grozījums Nr. 21 3. panta 5. ievilkums —izrādās, ka nespēj saprast vai sekot lietas izskatīšanas saturam vai nozīmei sava vecuma, psihiskā, fiziskā vai emocionālā stāvokļa dēļ. | —šķiet vai izrādās, ka nespēj saprast vai sekot lietas izskatīšanas saturam vai nozīmei sava vecuma, psihiskā, fiziskā vai emocionālā stāvokļa dēļ. | Grozījums Nr. 22 3. panta 5.a ievilkums (jauns) | —tiek aizturēts, lai sniegtu liecību kriminālprocesā. | Grozījums Nr. 23 4. panta 1. punkts 1. Dalībvalstīm ir jānodrošina, ka tikai advokātiem, kā aprakstīts Direktīvas 98/5/EK 1. panta 2. punkta a) apakšpunktā, ir tiesības sniegt juridisku konsultāciju saskaņā ar šo Pamatlēmumu. | 1. Dalībvalstis nodrošina, ka advokātiem atbilstoši Direktīvas 98/5/EK 1. panta 2. punkta a) apakšpunktam vai citām personām, kuras ir pienācīgi kvalificētas saskaņā ar spēkā esošajiem valstu noteikumiem, ir tiesības sniegt juridisku konsultāciju saskaņā ar šo pamatlēmumu. | Grozījums Nr. 24 4. panta 2. punkts 2. Dalībvalstīm ir jānodrošina, ka pastāv mehānisms, kas nodrošina aizstājējjuristu, ja sniegtā juridiskā konsultācija izrādās neefektīva. | 2. Dalībvalstis nodrošina, ka neatkarīga organizācija izskata sūdzības par aizstāvības advokāta darba efektivitāti. Ja vajadzīgs, tad organizācija var nodrošināt advokāta nomaiņu. | Grozījums Nr. 25 4. panta 2.a punkts (jauns) | 2.a Procesa termiņi, kas noteikts šajā pamatlēmumā, nesākas, kamēr advokātam nav paziņots, neatkarīgi no tā, ka aizdomās turētajai personai ir paziņots agrāk. | Grozījums Nr. 26 5. panta 1. punkts 1. Gadījumos, kad ir piemērojams 3. pants, juridiskās konsultācijas izmaksas pilnībā vai daļēji sedz dalībvalsts, ja šīs izmaksas sastāda pārmērīgas finansiālās grūtības aizdomās turamajam vai tā apgādājamajiem. | 1. Dalībvalstis nodrošina, ka aizdomās turētajai personai tiek nodrošināta juridiskā konsultācija par brīvu un tiek segtas tiesvedības izmaksas (nodevas vai izdevumi) vai ka juridiskās konsultācijas izmaksas pilnībā vai daļēji sedz dalībvalsts, kur notiek kriminālprocess, ja šīs izmaksas sastāda pārmērīgas finansiālās grūtības aizdomās turētajai personai vai tā apgādājamajiem, vai personām, kuras ir atbildīgas par tās uzturēšanu finansiāli. | Grozījums Nr. 27 6. panta 1. punkts 1. Dalībvalstis nodrošinās, lai aizdomās turētai personai, kura nesaprot tiesvedības valodu, tiktu nodrošināta bezmaksas tulkošana, tādējādi garantējot tiesvedības godīgumu. | 1. Dalībvalstis nodrošina, lai gadījumos, kad aizdomās turētā persona nerunā vai nesaprot procesa valodu, tai tiktu nodrošināta bezmaksas tulkošana visās procesa stadijās un arī (ja tā lūdz) konsultējoties ar advokātu. | Grozījums Nr. 28 6. panta 2. punkts 2. Dalībvalstis nodrošinās, ka, ja nepieciešams, aizdomās turamā persona saņems bezmaksas mutisko tulkojumu juridiskajai konsultācijai visā lietas izskatīšanas laikā. | 2. Dalībvalstis nodrošina, ka gadījumos, kad aizdomās turētā persona nesaprot vai nerunā procesa valodā, klāt būtu tulks: visās aizdomās turētās personas un tās advokāta tikšanās reizēs vai, ja aizdomās turētais un viņa advokāts uzskata to par nepieciešamu;visos gadījumos, kad izziņas izdarītājs uzdod jautājumus aizdomās turētajam sakarā ar pārkāpumu, par kuru tas tiek turēts aizdomās;visos gadījumos, kad aizdomās turētajam ir jāpiedalās tiesas sēdēs saistībā ar pārkāpumu. | Grozījums Nr. 29 6. panta 3.a punkts (jauns) | 3.a Tulkus, kurus apstiprinājušas kompetentas tiesu iestādes, reģistrē valsts tulku reģistrā. | Grozījums Nr. 30 7. panta 1. punkts 1. Dalībvalstis nodrošinās, ka aizdomās turamā persona, kas nesaprot lietas izskatīšanā lietoto valodu, saņems bezmaksas tulka pakalpojumus visiem attiecīgajiem dokumentiem, lai tiktu garantēts lietas izskatīšanas godīgums. | 1. Dalībvalstis nodrošina, ka aizdomās turētā persona, kas nesaprot vai nelasa procesa valodā vai valodā, kurā sarakstīti svarīgi dokumenti, ja tie nav procesa valodā, saņem bezmaksas visu attiecīgo dokumentu tulkojumus jebkurā no Eiropas Savienības oficiālajām valodām vai, atbilstošos gadījumos, citā aizdomās turētajai personai saprotamā valodā, lai tiktu garantēts lietas izskatīšanas taisnīgums. | Grozījums Nr. 31 7. panta 2. punkts 2. Lēmums, kas attiecas uz to, kādus dokumentus ir nepieciešams tulkot, ir jāveic kompetentām varas iestādēm. Aizdomās turamās personas advokāts var lūgt arī turpmāko dokumentu tulkojumu. | svītrots | Grozījums Nr. 32 8. panta 1. punkts 1. Dalībvalstis nodrošinās, ka rakstveida un mutvārdu tulkotāji, kas tiek nodarbināti, ir atbilstoši kvalificēti, lai nodrošinātu precīzu rakstisko un mutisko tulkojumu. | 1. Dalībvalstis nodrošina, ka izveido zvērinātu tulkotāju un tulku valsts reģistru, kas ir pieejams profesionāliem valodniekiem visās dalībvalstīs ar vienādu kvalifikācijas līmeni visā Eiropas Savienībā. Šajā sarakstā iekļautajiem jāievēro valsts vai Kopienas uzvedības kodekss, kas ir izveidots, lai nodrošinātu objektīvu un precīzu tulkošanas darba veikšanu. | Grozījums Nr. 33 9. pants Dalībvalstis nodrošinās, ka tur, kur lietas izskatīšana tiek veikta ar mutiskā tulka palīdzību, tiks veikts audio vai video ieraksts, lai garantētu kvalitātes kontroli. Jebkura puse varēs saņemt ieraksta stenogrammu strīda gadījumā. Stenogrammu drīkst izmantot tikai, lai apstiprinātu mutiskā tulkojuma precizitāti. | Dalībvalstis nodrošina, ka tur, kur lietas izskatīšana tiek veikta ar mutiskā tulka palīdzību, tiek veikts audio vai video ieraksts, lai garantētu kvalitātes kontroli. Jebkura puse varēs saņemt ieraksta stenogrammu strīda gadījumā. | Grozījums Nr. 34 10. panta 1. punkts 1. Dalībvalstis nodrošinās, ka aizdomās turamā persona, kas nesaprot vai nespēj sekot lietas izskatīšanas saturam vai nozīmei vecuma, psihiskā, fiziskā vai emocionālā stāvokļa dēļ, saņems speciālu uzmanību, lai tiktu garantēts lietas izskatīšanas godīgums. | 1. Dalībvalstis nodrošina, ka aizdomās turētā persona, kas nesaprot vai nespēj sekot lietas izskatīšanas saturam vai nozīmei vecuma, veselības stāvokļa, fizisko vai garīgo traucējumu, analfabētisma vai īpaša emocionālā stāvokļa dēļ, saņems īpašu uzmanību, lai tiktu garantēts lietas izskatīšanas taisnīgums. | Grozījums Nr. 35 10. panta 3.a punkts (jauns) | 3.a Neizvērtēšana un neziņošana par aizdomās turētās personas neaizsargātību visas turpmākās darbības kriminālprocesa laikā padara par spēku zaudējušām. | Grozījums Nr. 36 11. panta 2. punkts 2. Dalībvalstis nodrošinās, ka tiek sniegta medicīniskā palīdzība, kad vien nepieciešams. | 2. Dalībvalstis nodrošina, ka tiek sniegta medicīniskā un psiholoģiskā palīdzība, kad vien nepieciešams un kad aizdomās turētā persona vai tās advokāts uzskata to par vajadzīgu. | Grozījums Nr. 37 11. panta 3. punkts 3. Kur piemērots, speciāla uzmanība var nozīmēt tiesības uz trešo klātesošo personu jebkuras nopratināšanas laikā, ko veic policija vai tiesu varas iestādes. | 3. Aizdomās turētai personai, kurai ir tiesības saņemt īpašu uzmanību, vai tās advokātam ir tiesības pieprasīt trešo personu klātbūtni jebkuras nopratināšanas laikā, ko veic policija vai tiesu varas iestādes. | Grozījums Nr. 38 12. panta 1. punkts 1. Aizdomās turamai personai, kas tiek turēta ieslodzījumā, ir tiesības informēt savu ģimeni vai personas, kuras ir asimilējušās viņa ģimenē, vai darba devēju par savu aizturēšanu, cik ātri vien iespējams. | 1. Aizdomās turētai personai, kas tiek turēta ieslodzījumā vai tiek pārvietota uz citu ieslodzījuma vietu ir tiesības informēt savu ģimeni vai ģimenei tuvu stāvošas personas par savu aizturēšanu bez nepamatotas kavēšanās. | Grozījums Nr. 39 12. panta 1.a punkts (jauns) | 1.a Aizdomās turētai personai, kura atrodas ieslodzījumā, ir tiesības prasīt, lai tās darba vieta tiktu informēta par tās aizturēšanu, bez nepamatotas kavēšanās. | Grozījums Nr. 40 13. panta 2. punkts 2. Dalībvalstis nodrošinās, ka, ja aizturētā aizdomās turamā persona nevēlas savas valsts konsulāro varas iestāžu atbalstu, tad kā alternatīva tiek piedāvāta atzītas starptautiskās cilvēktiesību organizācijas palīdzība. | 2. Dalībvalstis nodrošina, ka gadījumos, kad aizturētā aizdomās turētā persona nevēlas savas valsts konsulāro iestāžu palīdzību, tad kā alternatīva bez nepamatotas kavēšanās tiek piedāvāta atzītas starptautiskās humanitārās organizācijas palīdzība. | Grozījums Nr. 41 14. panta 1. punkts 1. Dalībvalstis nodrošinās, ka visas aizdomās turamās personas ir informētas par savām procesuālajām tiesībām, kas attiecas tieši uz viņiem, saņemot par tām rakstisku paziņojumu. Šī informācija ietver, bet nav ar to ierobežota, tiesības, kas ir izklāstītas šajā Pamatlēmumā. | 1. Dalībvalstis nodrošina, ka visas aizdomās turētās personas ir informētas par savām procesuālajām tiesībām, kas attiecas tieši uz viņiem, saņemot par tām rakstisku paziņojumu. Šī informācija ietver, bet nav ar to ierobežota, tiesības, kas ir izklāstītas šajā Pamatlēmumā. Rakstiska informācija — tiesību izklāsts — tiek iesniegta aizdomās turētai personai, kad to pirmo reizi nopratina vai nu policijas iecirknī, vai citur. | Grozījums Nr. 42 14. panta 1. punkta 1.a apakšpunkts (jauns) | Dalībvalstis nodrošina, lai tiesību izklāsts būtu viegli pieejams. Dalībvalstis nodrošina, lai aizdomās turētai personai, kura ir redzes invalīds vai nespējīga lasīt, tiesību izklāsts tiktu tai nolasīts. | Grozījums Nr. 44 14. panta 3.a punkts (jauns) | 3.a Dalībvalstis nosaka, kurās citās valodās būtu jātulko tiesību izklāsts, paturot prātā, kuras ir Savienības teritorijā visplašāk izmantotās valodas saistībā ar trešo valstu pilsoņu imigrāciju Savienībā vai viņu pastāvīgu uzturēšanos Savienībā. Piemēro 2. un 3. punktu. | Grozījums Nr. 45 14. panta 4. punkts 4. Dalībvalstis pieprasīs, lai abi — likuma piemērošanas ierēdnis un aizdomās turamais —, ja viņš vēlas, paraksta Tiesību Vēstuli kā pierādījumu, ka tā tika piedāvāta, sniegta un pieņemta. Tiesību Vēstulei ir jāsagatavo dublikāts ar vienu (parakstītu) kopiju, kuru patur likuma realizēšanas ierēdnis, un otru (parakstītu) kopiju, kuru patur aizdomās turamais. Protokolā ir jāizdara piezīmi, kas norāda, ka Tiesību Vēstule ir piedāvāta, un vai aizdomās turamais ir piekritis vai nav piekritis to parakstīt. | 4. Izziņas iestāde sastāda ziņojumu par to, ka tiesību izklāsts ir izsniegts aizdomās turētai personai. Ziņojumā ir norādīts laiks, kad izklāstu izsniedza un, iespējams, klātesošās personas. | Grozījums Nr. 46 14.a pants (jauns) | 14.a pants Diskriminācijas aizliegums Dalībvalstis veic aizsargpasākumus, lai nodrošinātu aizdomās turētajām personām, neatkarīgi no to rases, etniskās izcelsmes vai seksuālās orientācijas, vienlīdzīgu piekļuvi juridiskajai palīdzībai, kā arī vienlīdzīgu attieksmi visos 2. līdz 14. pantā minētajos kriminālprocesa posmos. | Grozījums Nr. 47 15. panta 1. punkts 1. Dalībvalstis atvieglos nepieciešamās informācijas vākšanu, lai šo Pamatlēmumu varētu novērtēt un pārraudzīt. | 1. Katru gadu dalībvalstis apkopo informāciju, tajā skaitā no NVO, starpvaldību organizācijām, profesionālām juristu, tulku un tulkotāju organizācijām, un nogādā to Eiropas Komisijai, lai šo pamatlēmumu varētu novērtēt un pārraudzīt. | Grozījums Nr. 48 15. panta 2. punkts 2. Novērtējums un pārraudzība ir jāveic Eiropas Komisijas uzraudzībā, kas koordinēs ziņojumus par veikto novērtēšanu un pārraudzību. Šādi ziņojumi var tikt publicēti. | 2. Novērtējumu un pārraudzību veic katru gadu Komisijas uzraudzībā, kas koordinē ziņojumus par veikto novērtēšanu un pārraudzību. Šādus ziņojumus publicē. | Grozījums Nr. 49 16. panta 1. punkta ievaddaļa 1. Lai varētu veikt šī Pamatlēmuma noteikumu novērtēšanu un pārraudzību, Dalībvalstis nodrošinās, ka tādi dati, kā attiecīgā statistika, tiek saglabāti un ir pieejami, inter alia, attiecībā uz sekojošo: | 1. Dalībvalstis veic nepieciešamos pasākumus, lai nodrošinātu, ka katru gadu līdz 31. martam šādi dati par iepriekšējo kalendāro gadu tiek saglabāti un ir pieejami: | Grozījums Nr. 50 16. panta 2. punkts 2. Novērtēšana un pārraudzība ir jāveic regulāros laika intervālos, analizējot datus, kas sniegti tādam mērķim un kurus savākušas dalībvalstis saskaņā ar šī panta noteikumiem. | svītrots | [1] OVvēl nav publicēts. --------------------------------------------------